mk de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk mk mk en mk mk bg mk ru mk en mk mk mk mk mk mk mk mk mk uk ru fr mk mk ru mk mk mk ru mk mk mk ru mk mk mk ru mk bg mk ru mk mk ru ba mk mk hbs_cyr ru hbs_cyr mk mk mk mk zh mk en ru mk mk mk
Бузалковски: Дур бевме во болница, пративме порака моторот да почне да се средува!
MK мотоциклисти на меѓународни трки
Христијан Бузалковски (71 Теам) е нашиот најмлад и добро познат натпреварувач во брзински моторциклизам.
Претходниот викенд тој ја возеше последната трка од БМУ Европскиот шампионат и успеа да дојде до пол позиција и до уште една победа, но овој пат на многу повозбудлив начин!
Бузо: Многу тежок пад на првите квалификации, во првиот круг. За тие што знаат што значи Хајсајд знаат за што станува збор, но за тие што не знаат да појасниме на кратко: Гумата губи грип и наеднаш фаќа и те катапултира од моторот! Е така и мене. Многу тежок пад, 5минути лежев на земја, свесен но од големи болки не можев да станам и осеќав многу силна болка во десната нога! Некако со помош на болничарите се прибрав до боксот, но ногата беше премногу отечена па мораше да ме однесат во болница за да ја снимаме! По направената снимка се установи дека ногата е многу силно удрена, но за среќа не е скршена!
Дур се враќавме од болница до бокс, пративме порака да почнат моторот да го средуваат и да се санира штетата! Се работеше на моторот повеќе од еден час, јас за тоа време одмарав, ногата врзана во ладна крпа, секако многу отечена, но нема откажување, дојдени сме за да се тркаме! Некако со помош на мојот тим го облековме оделото,чизмите едвај, бидејќи ногата не ја собираше во чизмите но некако ја “напикавме”.
Се качив на моторот со помош на тимот секако и излегов да завртам неколку кругови, чисто колку да не стартувам последен. Но некако успеав да завртам еден брз круг и да остварам пол позиција! Сите бевме среќни  и се радувавме на пол позицијата, но нешто што не ми даваше мир беше утрешниот ден, бидејќи знаев дека можзам да свртам еден брз круг, но не знаев дали ке имам ритам за цела трка.
Во неделата кога се разбудив, го пропуштив загревањето, за да не го замарам телото, бидејќи болките беа многу големи, не само во ногата туку во целото тело (левата рака,вратот,грбот,). Го чекавме стартот на трката, а до тогаш цело време гледав да одмарам за да можам да бидам што е можно по одморен за трката! Стартував убаво,и уште од самиот старт успеав да ја заземам првата позиција и да ја држам два круга, а потоа извадија црвено знаме бидејќи некој натпреварувач паднал и лежел на земјата!
Трката се рестартираше, повторно стартував убаво и неколку круга имав предност од не цела секунда, на таблата што ми ја даваат од боксот гледам дека конкурентите се позади мене, но на лап тајмерот гледам дека возам време по споро од вообичаеното, тогаш решив да го зголемам темпото, но да не одам во преголем ризик, бидејќи доколку паднам,сигурно ке имам скршеница! Тоа и го сторив успеав да направам предност и да ја завршам трката со предност од  4,8 секунди во однос на второпласираниот! Навистина бев многу среќен бидејќи не можев да форсирам но успеав да победам!
Previous article: Главата на Христијан Бузалковски оваа сезона ќе ја чува LS2 Пред Next article: Серез ќе добие нов асвалт, Македонија нема абер за тркачка патека Следно
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
WSBK во Франција од играчка плачка!
Се разгорува борбата за титула и по доминацијата на Ducati & Bautista, Rea и Toprak покажуваат...
На 13-ти септември 2007 година македонската он-лајн заедница беше збогатена со првиот веб сајт за...
МК мотоциклисти на меѓународни трки
Бузалковски: Дур бевме во болница, пративме порака моторот да почне да се средува!
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.